wickkiey/tamil-wikipedia-chunked huggingface dataset:
# கோவி. பெருமாள்

**கோவி. பெருமாள்** (பிறப்பு: டிசம்பர் 25 1941) மலேசியாவில் எழுத்தாளர்களுள் ஒருவராவராவார். தமிழானந்தன் எனும் புனையரில் எழுதிவரும் இவர் "சங்கமணி" வார இதழின் துணையாசிரியராவார். மேலும் இவர் ஒரு சிறந்த ஓவியரும் கூட.
# கோவி. பெருமாள்

## எழுத்துத் துறை ஈடுபாடு

1959 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், வானொலி நாடகங்கள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# கோவி. பெருமாள்

## பரிசில்களும், விருதுகளும்

- "ஓவியர் திலகம்" விருது
- மலேசியத் தமிழ் எழுத்துலகம் தளத்தில் கோவி. பெருமாள் பக்கம்
# மா. பெருமாள்

**மா. பெருமாள்** மலேசியாவில் எழுத்தாளர்களுள் ஒருவராவராவார். லாபீஸ் மாயவன். முருகு மணாளன், லாபிஸான் போன்ற புனைப்பெயர்களில் எழுதிவரும் இவர் ஒரு ஓய்வு பெற்ற தமிழ்ப் பள்ளித் தலைமை ஆசிரியராவார்.
# மா. பெருமாள்

## எழுத்துத் துறை ஈடுபாடு

1958 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், கவிதைகள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# வ. பெருமாள்

**வ. பெருமாள்** (பிறப்பு நவம்பர் 9 1943) மலேசியாவில் எழுத்தாளர்களுள் ஒருவராவராவார். ருக்மணி பெருமாள், மல்லிகா பெருமாள், கோவிதாசன், உதயச்சந்திரன் போன்ற புனையர்களால் நன்கறியப்பட்ட இவர் கோயில் அலுவலராவார். மேலும் இவர் சிலாங்கூர் கூட்டரசு வளாகத் தமிழ் எழுத்தாளர் சங்கத்தின் செயலாளராகவும், மலேசிய-மொரிசியஸ் நட்புறவுக் கழகத்தின் பொருளாளராகவும் கடமைபுரிந்துள்ளார்.
# வ. பெருமாள்

## எழுத்துத் துறை ஈடுபாடு

1962 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், கவிதைகள், வானொலிக் கட்டுரைகள் போன்றவற்றை எழுதியுள்ளார். தற்போது அதிகம் சமயக் கட்டுரைகளே எழுதி வருகிறார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# வ. பெருமாள்

## பரிசில்களும், விருதுகளும்

- "சைவமணி" பட்டம் (1996) குவால லும்பூர் ஸ்ரீ மகாமாரியம்மன் ஆலயம்
- மலேசியத் தமிழ் எழுத்துலகம் தளத்தில் வ. பெருமாள் பக்கம்
# டி. எஸ். பொன்னுசாமி

**டி. எஸ். பொன்னுசாமி** (பிறப்பு: டிசம்பர் 22 1946) மலேசியாவில் எழுத்தாளர்களுள் ஒருவராவராவார். தீப்பொறி எனும் புனைப்பெயரால் நன்கறியப்பட்ட இவர் ஒரு பத்திரிகையாசிரியராவார். தீவிரச் சமுதாயச் சிந்தனையுள்ள கவிஞர். "உயர்வோம்" இதழில் பொறுப்பாசிரியராகவும், பொன் பாவலர் மன்றத்தின் தலைவராகவும் இருந்துள்ளார்.
# டி. எஸ். பொன்னுசாமி

## எழுத்துத் துறை ஈடுபாடு

1965 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், கவிதைகள், வானொலிக் கட்டுரைகள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. அதிகமாக இசைப்பாடல்கள் எழுதியுள்ளார், அவை உள்ளூர்ப் பாடகர்களால் அரங்கேற்றப்பட்டுள்ளதோடு இசைநாடா, குறுந்தட்டு வடிவங்களும் பெற்றுள்ளன.
# சுரங்கத் தீ

**சுரங்கத் தீ** என்பது, பொதுவாக நிலக்கரிச் சுரங்கம் ஒன்றில், நிலக்கரிப் படிவுகள் நிலத்துக்கு அடியில் கனன்றுகொண்டு இருப்பதைக் குறிக்கும். இத்தகைய தீக்கள், பொருளாதார, சமூக, சூழலியல் தாக்கங்களைக் கொண்டுள்ளன. இவை பொதுவாக மின்னல், காய்ந்த புற்கள் எரிதல், காட்டுத்தீ போன்றவற்றால் ஏற்படுகின்றன. புவியின் மேற்பரப்பில் எரிந்த தீ அணைந்த பின்னரும், சுரங்கத்தினுள் தீ தொடர்ந்தும் கனறு கொண்டு இருப்பதனால் இது மிகவும் தீங்கானது. ஆண்டுக் கணக்கில் கூட சுரங்கத் தீ எரிந்து கொண்டிருக்கக்கூடும். இவை மீண்டும் அண்மையில் உள்ள காடுகளை எரியூட்டிக் காட்டுத்தீயை ஏற்படுத்தலாம். இத் தீ, சுரங்க வழியூடாகவும், நிலவியல் அமைப்புகளில் காணப்படும் வெடிப்புக்களூடாகவும் பரவுகின்றது.  
சுரங்கத் தீயினால் நச்சுப் புகைகள் வெளியேறுவதனால் மனித உடல் நலத்துக்கும், பாதுகாப்புக்கும், சூழலுக்கும் தீங்காக அமைகின்றது. அத்துடன், காந்த புல், பற்றை, காடு என்பவற்றை எரியூட்டிக் காட்டுத்தீயை ஏற்படுத்துவதனாலும், மேற்பரப்பில் உள்ள சாலைகள், பாலங்கள், கட்டிடங்கள் முதலிய கட்டமைப்பு வசதிகள் கீழிறங்குவதனாலும் பெரும் தீங்கு விளைகின்றது. இது இயற்கையாக அல்லது மனித நடவடிக்கைகளினால் உருவாலாம். எப்படி உருவானாலும், பல சமயங்களில் சுரங்கத்தீ பல பத்தாண்டுகளாகவோ அல்லது சில சமயங்களில் நூற்றாண்டுகளாகவோ தொடர்ந்து எரியக்கூடியது. எரிபொருள் முற்றாக எரிந்து முடியும் வரை, அல்லது தீ நிரந்தரமான நிலத்தடி நீர் மட்டத்தை அடையும்வரை, அல்லது மனிதர் தலையிட்டு அணைக்கும் வரை சுரங்கத்தீ தொடர்ந்து எரியும். இவை நிலத்தின் கீழ் எரிவதால் அணைப்பதற்குக் கடினமானது என்பதுடன், பெருமளவு செலவும் பிடிக்கும். மழையாலும் அணைக்க முடிவதில்லை.  
உலகம் முழுவதிலும் ஆயிரத்துக்கு மேற்பட்ட சுரங்கத் தீக்கள் இன்னும் எரிந்துகொண்டிருக்கின்றன. அதிக நிலக்கரி வளம் கொண்ட சீனா போன்ற நாடுகளில் இப் பிரச்சினை மிகவும் கூடுதலாக உள்ளது.
# மறைந்துபோன தமிழ் இலக்கண நூல்கள்

## கருவிநூல்

:புலவர் இரா.இளங்குமரன், இலக்கண வரலாறு, 2006
:தமிழ் இலக்கண நூல்கள், பதிப்பாசிரியர் ச.வே.சுப்பிரமணியன், மெய்யப்பன் பதிப்பகம் வெளியீடு, 2007
# சந்தனா

**மேஜர் சந்தனா** (இறப்பு: சூன் 26, 2000, மயிலிட்டி, யாழ்ப்பாணம்) என்னும் இயக்கப் பெயர் கொண்ட **குணசிங்கம் கவிதா** தமிழீழ விடுதலைப் புலிகளில் கடற்கரும்புலியாக இருந்தவர்.
# சந்தனா

## விடுதலைப் போராட்டத்தில் இணைந்த காலம்

விடுதலைப் புலிகளின் மகளிர் படையணியில் இருந்த மேஜர் சந்தனா 1995 இல் கடற்கரும்புலி அணியில் இணைந்து கொண்டார்.
# சந்தனா

## மறைவு

26 ஜூன், 2000இல் உகண' கப்பல் யாழ்குடா படைகளுக்குரிய ஆயுதங்கள், வெடிபொருட்கள், உணவுப் பொருட்கள் என்பவற்றை ஏற்றிக்கொண்டு கொழும்பில் இருந்து காங்கேசன்துறை நோக்கி கடற்படையின் இரு பீரங்கிப் படகுகள் மற்றும் 6 டோராப் படகுகள் சகிதம் பாதுகாப்பாக வந்துகொண்டிருந்தது. இக்கப்பல் பருத்தித்துறை துறைமுகத்தில் இருந்து 55 கடல்மைல் தொலைவில் வைத்து கடற் புலிகளால் வழிமறிக்கப்பட்டு, கடற்புலிகளது சண்டைப்படகுகளும், கரும்புலிப்படகுகளும் கடலில் களமிறங்க, கடும் சமர் ஏற்பட்டது. சமர் நடுவே இலாவகமாக உள் நுழைந்த கரும்புலிப் படகுகள் உகண கப்பலுடன் மோதி வெடிக்க, உகண முற்றாக எரிந்து கடலில் மூழ்கியது. 10 கடற்படையினர் பலியாக கடற்படையினரின் டோராவும் சேதமாகிப்போனது. மேஜர் சந்தனா இதில் கொல்லப்பட்டார்.
# சந்தனா

## மறைவு

### சந்தனாவுடன் மரணம் அடைந்தவர்கள்

- கடற்கரும்புலி லெப். கேணல் ஞானேந்திரன்
- கடற்கரும்புலி மேஜர் ஆரன்
- கடற்கரும்புலி மேஜர் நல்லப்பன்
- கடற்கரும்புலி கப்டன் இளமதி
- கப்டன் பாமினி
# விங்ஸ் (திரைப்படம்)

**விங்ஸ்** 1927ஆம் ஆண்டு வெளியான முதலாம் உலகப் போர் பற்றிய ஆங்கில ஊமைப்படமாகும். இப்படம் லூசியன் ஹப்பார்டால் தயாரிக்கப்பட்டு வில்லியம் அ. வெல்மனால் இயக்கப்பட்டு பாரமௌன்ட் பிக்சர்சால் வெளியிடப்பட்டது. ஆஸ்கார் விருது என்றழைக்கப்படும் ‘’’அகாடெமி விருது’’’ இப்படத்திற்கு வழங்கப்பட்டது. மேலும், ஒரு ஊமைப்படத்திற்கு முதலும் கடைசியுமாக அகாடெமி விருது வழங்கப்பட்டது. க்லாரா பௌ, சார்லஸ் ரோஜெர்ஸ், ரிச்சர்ட் அர்லேன், கேரி கூபர் ஆகியோர் ‘’’விங்ஸ்’’’ திரைப்படத்தில் நடித்துள்ளனர்.
# ஆவணவியல் தலைப்புகள் பட்டியல்

- ஆவணம் - Document (சாசனம், சுவடி - முன்னாள் இலங்கை வழக்கு)
- ஆவணப்படுத்தல் - Documentation
- ஆவணகம் - Archive
# ஆவணவியல் தலைப்புகள் பட்டியல்

## துறைகள்

- நூலகம் மற்றும் தகவல் அறிவியல் - Library and Information Science
- நூலகவியல் - Library Science
- தகவல் அறிவியல் - Information Science
:* Informatics
- ஆவணகவியல் அறிவியல் - Archival science
- அருங்காட்சியகவியல் - Museology
- ஆவணப்படுத்தல் அறிவியல் - Documentation science
- ஆவணகத் தகவலியல் - Archival informatics
- நூலடைவு - Bibliography
:* Bibliometrics
- தகவல் தொழில்நுட்பம்
- அறிவு மேலாண்மை
- ஆவணப்படுத்தல் மொழியியல் - Documentary Linguistics,
- தொல்லியல், தொல்பொருளியல்
- கல்வெட்டியல்
- செப்பேட்டியல்
- சுவடியியல்
- நாணயவியல்
- வரலாற்றியல் - historiography
- ஊடகவியல்
- பல்லூடகவியல்
- தொடர்பாடல் - communication
- பதிப்பகவியல்
- நாட்டுப்புறவியல்
- மானிடவியல்
- Data Science
- எண்ணிம தொல்லியல் - Digital Archaeology
- எண்ணிம தடயவியல் - Digital forensics
- எண்ணிம மனிதவியல் - Digital humanities
- எண்ணிம மானிடவியல் - Digital anthropology
- Digital curation
- எண்ணிமப் புலமை - Digital scholarship
- எண்ணிம வரலாறு - Digital history
- Ethnography
- அறிவு மேலாண்மை - Knowledge Management
# ஆவணவியல் தலைப்புகள் பட்டியல்

## துறை வல்லுனர்கள்

- ஆவணகவியலாளர் - Archivist
- நூலகவியலாளர்
- வரலாற்றாசிரியர்
- Museologists
- தொல்லியலாளர்
# ஆவணவியல் தலைப்புகள் பட்டியல்

## தேவை

- அறிவுச் சமூகம்
- அறிவு வலைப்பின்னல்
- ஆதாரம்
- நினைவு
- மரபு
- தொடர்பாடல்
- கல்வி
- ஆய்வு
- தகவல்
- அறிவு
- வரலாற்றியலாளர்
- வழக்கறிஞர்
- மொழியியலாளர்
- ஆய்வாளர்
- மாணவர்
# ஆவணவியல் தலைப்புகள் பட்டியல்

## செயலாக்கம்/தொழில்நுட்பம்

- சேகரிப்பு - நூலக சேகரிப்பு விருத்தி - Library collection development
- சேமிப்பு - தரவுகள் சேமிப்புக் கருவி - Data storage device
- வகைப்படுத்தல் (classification), (Indexing)
- பேணல் (நூலகவியல், ஆவணக்குவையியல்) - Preservation (library and archival science)
- எண்ணிமப் பேணல் - digital preservation
- பகிர்தல்
- எண்ணிமப்படுத்தல், மின்மப்படுத்தல்
- மின்வருடல்
- நூல் மின்வருடல்
- நுண்படிவம் - micro film
- தகவல் மீட்டெப்பு - Information retrieval
- நூலக விபரநிரலீடு - Library catalogue
- மேனிலைத் தரவு - meta data
- சுட்டு, சுட்டு நிரலிடல் - indexing
- திறந்த தரவு
- data sets
- எண்ணிம சொத்துக் களஞ்சியம், எண்ணிம வளங்கள் களஞ்சியம், மின்ம சொத்துக் களஞ்சியம் - Digital Assets Repository
- தரவுத்தளம்
- ஒளி எழுத்துணரி
- Recording format
- Library collection development
- Curator
- access
- Fonds
- உலகளாவிய தனித்துவ அடையாளம் - Universally unique identifier
- சரிகாண்தொகை - Checksum
- கோப்பு வடிவூட்டம் - File format
- File Fixity
- Accession Records
- Authority record
# ஆவணவியல் தலைப்புகள் பட்டியல்

## சட்டம்

- பொதுமம்
- பதிப்புரிமை
# ஆவணவியல் தலைப்புகள் பட்டியல்

## அமைப்புகள்

- ஆவணக் காப்பகம்/ஆவணகம்
:* தேசிய ஆவணக் காப்பகம்
- நூலகம்
- அருங்காட்சியகம்
- நினைவு நிறுவனம்
- காட்சிக்கூடம் - Gallery
- பல்கலைக்கழகம்
- Patent office
- விதை வங்கி
- விலங்குக் காட்சிச்சாலை
- இணைய ஆவணக் காப்பகம்
- International Council on Archives
- Institutional repository
- Memory of the World Programme
- Journal of the Society of Archivists
# ஆவணவியல் தலைப்புகள் பட்டியல்

## தகவல் வளங்கள்/ஊடகங்கள்

- எழுத்து
:* எழுத்துப்பிரதி
:* கல்வெட்டுக்கள்
:* சுவடிகள்
:* கலைக்களஞ்சியம்
:* அகராதி
:* நிகண்டு
:* நாளிதழ்
:* இதழ்
:* அறிக்கை
:* ஆய்க் கட்டுரை
:* ஆய்வேடு
:* நூல்
:* பொழிப்பு
:* அட்டவணை
:* விபரத்திரட்டு
:* விபரநிரல்
:* கடிதம்
:* குறிப்பேடுகள்
:* சீர்தரங்கள்
:* காப்புரிமைப் பட்டையங்கள்
:* வழிகாட்டி
:* துண்டறிக்கை
:* சுவரொட்டி  
- படம்
:* ஓவியம்
:* ஒளிப்படம்
:* நிலப்படம்
:* வரைபடம்
:* தகவல்படம் - infographic
:* காட்சி வில்லை  
- பொருள்
:* தொல்பொருள்
:* சிற்பம்
:* கட்டிடம்
:* கருவி  
- ஒலி
:* வாய்மொழி இலக்கியம்
:* ஒலிக்கோப்பு
:* வானொலி
:* உரையாடல்
:* பட்டிமன்றம்  
- நிகழ்படம்  
- நிகழ்த்தல்கள்
:* கலைகள்
:* சடங்கு
:* நம்பிக்கை  
- கருத்து
:* மொழி  
- எண்ணிம படைப்புக்கள்
:* வலைத்தளம்
:* வலைப்பதிவு
:* இணையச் சமூக வலைப்பின்னல்
:* இறுவட்டு
# ஆவணவியல் தலைப்புகள் பட்டியல்

## துறை வாரியாக ஆவணப்படுத்தல்

- மொழி ஆவணப்படுத்தல்
- நாட்டார் கலைகள் ஆவணப்படுத்தல்
- பல்லூடக ஆவணப்படுத்தல்
- உயிரினங்களை ஆவணப்படுத்தல்
- திரைப்பட ஆவணக் காப்பகம்
- ஒளிப்பட ஆவணக் காப்பகம்
- Music archives
- Map collection
# ஆவணவியல் தலைப்புகள் பட்டியல்

## நாடு வாரியாக ஆவணக் காப்பகங்கள்

- Library and Archives Canada
# பாபெல் (திரைப்படம்)

***பாபெல்***(Babel) 2006 ஆம் ஆண்டில் வெளிவந்த பன்மொழித் திரைப்படமாகும். அலேஹான்ந்த்ரோ கொன்சாலெசால் தயாரிக்கப்பட்டு அர்ரியாகாவால் எழுதப்பட்டு பாரமௌன்ட் பிக்சர்ஸ் ஆல் வெளியிடப்பட்டது.
இப்படம் கொன்சாலெசின் முப்படங்களின் கடைசியாக வெளியானது.
# பாபெல் (திரைப்படம்)

## படம் எடுக்கப்பட்ட இடங்கள்

- இபராகி மாகாணம், ஜப்பான்
- ஷிபுயா மாகாணம், டோக்கியோ, ஜப்பான்
- ஷின்ஜிக்கு மாகாணம், டோக்கியோ, ஜப்பான்
- எல் கார்ரிசோ, மெக்ஸிகோ
- சொனோரா, மெக்ஸிகோ
- டிஜூவானா மாகாணம், கலிபோர்னியா, மெக்ஸிகோ
- மொரோக்கோ
- சான் டிஎய்கோ, கலிபோர்னியா, ஐக்கிய அமெரிக்கா
- சான் செய்துரோ, கலிபோர்னியா, ஐக்கிய அமெரிக்கா
- அல்பேர்டா மாகாணம், கனடா
# வார்ப்புரு:ஆவணப்படுத்தலில் உலகளாவிய முக்கிய திட்டங்கள்

- Library of Alexandria
- நாலந்தா பல்கலைக்கழகம்
- Royal Society
- பிரித்தானிய அருங்காட்சியகம் - 1753, 7 மில்லியன் காட்சிப் பொருட்கள், உலகின் பெரியது
- பிரித்தானிக்கா கலைக்களஞ்சியம்
- Archives nationales (France)
- காங்கிரசு நூலகம் - 1800, 2007 ஆம் ஆண்டின் கணக்கின் படி இந்நூலகத்தில் 32,332,832 நூல்களும், மொத்தமாக 138,313,427 உருப்படிகளும் உள்ளன
- காப்புரிமை அலுவலகம்
- மனித மரபகராதித் திட்டம்
- Memory of the World Programme
- கடல் உயிர் தொகைக்கணக்கீடு
- ரொசோட்டா திட்டம் - :en:Rosetta Project
- Millennium Seed Bank Project
- உயிர்களின் கலைக்களஞ்சியம் - :en:Encyclopedia of Life
- இணைய ஆவணகம்
- கூகிள் நூலகத் திட்டம் - 10 மில்லியன் + நூல்கள்
- iTunes Store - 11 மில்லியனுக்கு மேற்பட்ட பாடல்கள்
- யூடியூப்
# எஸ். பி. நாவின்ன

**எஸ். பி. நாவின்ன** (* S. B. Nawinne*, பிறப்பு: பெப்ரவரி 24 1946), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணிசார்பில் குருநாகலைமாவட்டத்திலிருந்து மக்களால் தெரிவு செய்யப்பட்ட உறுப்பினர். பொது நலசேவை அமைச்சர். சுதந்திர இலங்கையின் 9வது நாடாளுமன்றம் (1989), சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று கலாசார அமைச்சராக நியமிக்கப்பட்டார்.
# எஸ். பி. நாவின்ன

## வாழ்க்கைக் குறிப்பு

வாரியபொல இல் வசிக்கும் இவர் பௌத்த மதத்தைச் சேர்ந்தவர்  
- எஸ். பி. நாவின்ன
# மனுசா நாணயக்கார

** மனுசா நாணயக்கார** (* Manusha Nanayakkara*, பிறப்பு: செப்டம்பர் 24 1977), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சி சார்பில் காலிமாவட்டத்திலிருந்து மக்களால் தெரிவு செய்யப்பட்ட உறுப்பினர்.
# மனுசா நாணயக்கார

## வாழ்க்கைக் குறிப்பு

பன்னகமுவ, வன்சாவல. காலியில் வசிக்கும் இவர் பௌத்த மதத்தைச் சேர்ந்தவர்,  
- மனுசா நாணயக்கார
# சையது அகமது கான்

சர் **சையது அகமது கான்** (Urdu: سید احمد خان; அக்டோபர் 17, 1817 – மார்ச் 27, 1898) ஒரு இந்தியக் கல்வியாளர், அரசியல்வாதி, இதழாளர், இசுலாமிய சீர்திருத்தவாதி மற்றும் எழுத்தாளர். இந்தியத் தலைநகர் புது தில்லியில் பிறந்த இவர் வீட்டிலிருந்தபடியே கல்வி கற்றார். யூனானி மருத்துவ முறையைக் கற்றுக் கொண்ட இவர் 1841 இல் சட்டம் பயின்று தேர்ச்சி பெற்றார்.
- 1839 ஆம் ஆண்டில் ஆக்ராவில் முன்சீப் நியமனம் பெற்று நீதித்துறைப் பணியைத் தொடங்கினார்.
- 1855 ஆம் ஆண்டில் பிஜ்னார் எனுமிடத்தில் சதர் அமீன் எனும் பதவியில் நியமிக்கப்பட்டார்.
- 1858 ஆம் ஆண்டில் மொராதாபாத் எனுமிடத்தில் “சதர்-அஸ்-சாதர்” எனும் பதவிக்கு நியமனம் செய்யப்பட்டார்.
- 1859 ஆம் ஆண்டில் மொராதாபாத்தில் “பெர்சியன் மதர்சா” எனும் கல்விச்சாலையை நிறுவினார்.
- 1860 ஆம் ஆண்டில் வடமேற்கு மாநிலங்களில் ஏற்பட்ட பஞ்ச நிவாரப் பணிகளில் சிறப்பாகச் செயல்பட்டார்.
- 1864 ஆம் ஆண்டில் “டிரான்ஸ்லேசன் சொசைட்டி” எனும் அமைப்பை நிறுவினார். இந்த அமைப்பு பின்னர் “சயிண்டிபிக் சொசைட்டி ஆஃப் அலிகார்” எனும் பெயரில் மாற்றப்பட்டு இயங்கி வருகிறது.
- 1870 ஆம் ஆண்டில் இசுலாமியர்களிடையே எழுச்சியை ஏற்படுத்த “தேஜிபுல் இலாஹி” எனும் இதழைப் பதிப்பித்து வெளியிட்டார்.
- 1875 ஆம் ஆண்டில் அலிகார் எனுமிடத்தில் எம் ஏ ஓ எனும் கல்லூரியை நிறுவினார்.
- 1878 ஆம் ஆண்டு வைஸ்ராய் சட்டப்பணிக் குழுவின் உறுப்பினராக நியமிக்கப்பட்டார்.
- 1888 ஆம் ஆண்டில் “இந்திய சுதந்திரக் கழகம்” எனும் அமைப்பை நிறுவினார்.
- வரலாறு, அரசியல், மதம் மற்றும் சட்டம் பற்றிய கட்டுரைகளையும், புத்தகங்களையும் நிறைய எழுதியிருக்கிறார்.
# சையது அகமது கான்

## சிறப்புகள்

- 1842 ஆம் ஆண்டில் இவருக்கு “ஜவாத் உத் தௌலா ஆரிஃப் ஜங்” எனும் பட்டம் வழங்கப்பட்டது.
- 1864 ஆம் ஆண்டில் ராயல் ஏசியாடிக் சொசைட்டியின் ஃபெலோசிப் வழங்கப்பட்டது.
- 1866 ஆம் ஆண்டில் வஸ்ராயின் தங்கப்பதக்கம் கல்விப்பணிகளுக்காக அளிக்கப்பட்டது.
- 1869 ஆம் ஆண்டில் “டியூக் ஆஃப் ஆர்ஜி2” இவருக்கு சி.எஸ்.ஐ எனும் பட்டத்தினை அளித்தார்.
- 1888 ஆம் ஆண்டில் பிரித்தானிய அரசு “கே.சி.எஸ்” மற்றும் “நைட் ஹீட்” எனும் இரு சிறப்புப் பட்டங்களை அளித்தது.
- 1889 ஆம் ஆண்டில் எடின்பரோ பல்கலைக்கழகம் எல்.எல்.டி எனும் சிறப்புப் பட்டம் வழங்கியது.
- “கிலால்” எனும் சிறப்புப் பட்டமும் வாழ்நாள் முழுவதும் ஓய்வூதியமும் அளிக்கப்பட்டது.
# சையது அகமது கான்

## மறைவு

- இவர் உத்தரப் பிரதேசம் மாநில அலிகார் நகரில் 1898-03-27 ஆம் நாளில் இறந்தார்.
# சுசந்த புஞ்சிநிலமே

** சுசந்த புஞ்சிநிலமே** (*Susantha Punchinilame*, பிறப்பு: ஏப்ரல் 06 1961), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணிசார்பில் திருகோணமலை மாவட்டத்திலிருந்து மக்களால் தெரிவு செய்யப்பட்ட உறுப்பினர். மீன்பிடித்துறை பிரதி அமைச்சர். சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.
# சுசந்த புஞ்சிநிலமே

## வாழ்க்கைக் குறிப்பு

சி. 42, சுமிட் பிலட்ஸ், கெப்பட்டிபொல மாவத்தை, கொழும்பு 05 இல் வசிக்கும் இவர் பௌத்த மதத்தைச் சேர்ந்தவர்,  
- சுசந்த புஞ்சிநிலமே
# அப்துல் கனி

**அப்துல் கனி** (நாகூர், தமிழ்நாடு) என்பவர் ஒரு தமிழ் சூபி பாடகர், இசைக் கலைஞர். இவர் எளிமையான நாட்டுப்புற இசையில் அமைந்த இசுலாமிய பக்திப் பாடல்களுக்காக அறியப்படுகிறார். இவர் குவாஜா முகியித்தீன் மற்றும் சபர்மு கியித்தீன், பாபா சபீர் ஆகியோருடம் இணைந்து பல இசை நிகழ்ச்சிகளை நடத்தி உள்ளார்.
# இது ஓர் இசை: தீண்டப்படாத பறையை மீட்டாக்கம் செய்தல்

**இது ஓர் இசை: தீண்டப்படாத பறையை மீட்டாக்கம் செய்தல்** (This Is A Music: Reclaiming an Untouchable Drum) என்பது 2011 இல் வெளிவந்த பறை இசை பற்றிய ஓர் ஆங்கில ஆவணப் படம் ஆகும். இது பறை இசை, பறை இசையின் பண்பாட்டு முக்கியத்துவம், அது சந்திக்கும் சாதி அடக்குமுறை, அதில் இருந்து மீளல், மீட்டாக்கம் செய்தல் பற்றி இனத்துவ-இசையியல் பார்வையில் எடுக்கப்பட்ட ஆவணப் படம் ஆகும். இதை அத்துறையில் ஆய்வு செய்யும் ஒரு அமெரிக்கர் எடுத்துள்ளார்.
# முப்பரிமாண வெளி

**முப்பரிமாணம்** ***(3D, Three Dimensional)*** என்பது ஒரு பொருளின் நீள, அகல, உயர அளவுகளை ஒருங்கிணைத்து காட்டி நேரடியாக பார்ப்பது போன்ற உணர்வு தரும் ஒரு தோற்றம் ஆகும். பெரும்பாலும் இது இயற்பியல் மற்றும் பொறியியல் துறைகளில் அதிகம் பயன்படுத்தப்படுகிறது. முப்பரிமாண தோற்றத்தின் மூலம் ஒரு பொருளின் அமைப்பை மற்றும் வடிவத்தை சுலபமாக புரிந்து கொள்ள முடியும்.
# வச்சனந்திமாலை

**வச்சனந்திமாலை** என்பது ஒரு தமிழ்ப் பாட்டியல் நூல். இதன் ஆசிரியர் வச்சன்.  
பாட்டியல் என்பது பாடப்படும் தலைவன் பெயரிலுள்ள எழுத்துக்குப் பொருத்தம் பார்ப்பது. எழுத்துக்களுக்குப் பாட்டியல் நூலில் சாதி-வருணம், ஓரை (ராசி), நட்சத்திரம் முதலானவை கூறப்பட்டிருக்கும். திருமணத்துக்குச் சிலர் சாதகப் பொருத்தம் பார்ப்பது போலப் பாடப்படும் தலைவனுக்கும் பொருத்தம் பார்த்துப் பொருத்தமான எழுத்துக்கள் அமைந்த சொற்களால் தொடங்கிப் பாடுவார்கள்.  
தமிழில் வடமாழி கலப்புக்குப் பின்னர் இத்தகைய போலி நம்பிக்கை உள்ள நூல்கள் தோன்றின.
# வச்சனந்திமாலை

## கருவிநூல்

- வச்சனந்திமாலை (உரையுடன்), தென்னிந்திய சைவ சித்தாந்த நூற்பதிப்புக் கழக வெளியீடு.
# விக்கிப்பீடியா:உங்களுக்குத் தெரியுமா/சூலை 06, 2011

- **ஹரிதாஸ்** திரைப்படம் (படம்) ஒரே திரையரங்கில் 110 வாரங்கள் தொடர்ச்சியாக ஓடி சாதனை படைத்தது; 1944 தீபாவளி அன்று வெளியான இப்படம் 1946 தீபாவளி வரை தொடர்ந்து திரையிடப்பட்டது.
- ”கொள்ளிவாய்ப் பிசாசு தோற்றப்பாடு” உருவாகக் காரணமான வாயு **மெத்தேன்** (CH<sub>4</sub>).
- ஒரு குழந்தை பிறந்து முதல் ஆறு மாதங்களுக்கு அதன் உணவுத் தேவைகளுக்கு **தாய்ப்பாலூட்டல்** மட்டுமே போதுமானது.
- **மூன்று நிலைய ஒளியமைப்பு** என்பது, நிகழ்படம், திரைப்படம், ஒளிப்படம் போன்றவற்றில் பொதுவாகப் பயன்படுத்தப்படும் ஒளியமைப்பு முறை ஆகும்.
- இந்தியக் குடியரசுக்கு **தேசிய மொழி** எதுவும் கிடையாது; இந்தியும் ஆங்கிலமும் **அலுவல் மொழிகளாக** உள்ளன.
# ஈஸ்வர சந்திர வித்யாசாகர்

**ஈஸ்வரர் சந்திர பந்தோபாத்யாயா** என்கிற **ஈஸ்வர சந்திர வித்யாசாகர்** (*Ishwar Chandra Vidyasagar*, செப்டம்பர் 26, 1820 - சூலை 29, 1891) என்பவர் கல்வியாளர் மற்றும் எழுத்தாளர் ஆவார். இவர் பெண் கல்வி முன்னேற்றம், விதவைத் திருமணம் போன்ற சமூக மேம்பாட்டுத் திட்டங்களைச் செயல்படுத்துவதில் அதிக நாட்டமுடையவர். இந்தியாவின் மேற்கு வங்க மாநிலம், மேட்னிபூர் அருகிலுள்ள பிர்சிங்கா எனும் ஊரில் செப்டம்பர் 26, 1820 ஆம் ஆண்டு பிறந்தார். 1839 ஆம் ஆண்டில் இந்து சட்டக்குழு தேர்வில் முதல் வகுப்பில் தேர்ச்சி பெற்றார். 1841 ஆம் ஆண்டில் “நியாயா” மற்றும் “ஜியோதிஷ்” தேர்வுகளிலும் தேர்ச்சி பெற்ற இவர் வேதங்களையும், சம்ற்கிருத இலக்கியங்களையும் ஆழ்ந்து படித்தார். இவருக்கு சமற்கிருதக் கல்லூரி “வித்யாசாகர்” எனும் பட்டத்தை அளித்தது.
# ஈஸ்வர சந்திர வித்யாசாகர்

## கல்விப் பணி

- 1841 ஆம் ஆண்டில் ஃபோர்ட் வில்லியம் கல்லூரியில் முக்கியப் பண்டிதராக நியமிக்கப்பட்டார்.
- 1846 ஆம் ஆண்டில் சமற்கிருதக் கல்லூரியின் செயலாளரானார்.
- 1851 ஆம் ஆண்டில் சமற்கிருதக் கல்லூரியின் முதல்வராக நியமிக்கப்பட்டார்.
- 1855 ஆம் ஆண்டில் வங்காளத்தின் தெற்குப் பகுதிக்கு சிறப்புப் பள்ளி ஆய்வாளராகக் கூடுதல் பொறுப்பாக நியமிக்கப்பட்டார்.
- பெண்கள் கல்வி கற்க வேண்டும் என்கிற இவரது முற்போக்கு எண்ணத்தினால் 35 பெண்கள் பள்ளிகளை நிறுவினார்.
# ஈஸ்வர சந்திர வித்யாசாகர்

## எழுத்துப் பணி

இவர் வங்காள மொழியில் 30 நூல்களும், சமஸ்கிருதத்தில் 17 நூல்களும், ஆங்கிலத்தில் 5 நூல்களும் என மொத்தம் 52 நூல்களை எழுதியிருக்கிறார். “விதவா விவாஹ்”, “பிரந்தி விலாஸ்”, “அக்யான் மஞ்சரி”, “சிதார் பான்பாஸ்”, “பீட்டல் பஞ்ச்வின் சாடி”, “வியாக்ரன் கௌமுதி”, “ஹிஸ்டரி ஆஃப் பெங்கால்”, “ஜீவன் சரித்”, “போதோதயா” என்கிற நூல்கள் இவர் எழுதியவற்றுள் மிகவும் சிறப்பு பெற்றவை.
# ஈஸ்வர சந்திர வித்யாசாகர்

## சிறப்புகள்

- 1864 ஆம் ஆண்டில் "ராயல் ஏசியாடிக் சொசைட்டியின் சிறப்பு" உறுப்பினரானார்
- 1880 ஆம் ஆண்டில் பிரித்தானிய அரசியர் இவருக்கு சி. ஐ. ஈ எனும் பட்டம் வழங்கிச் சிறப்பித்தார்.
# ஈஸ்வர சந்திர வித்யாசாகர்

## மறைவு

இவர் மேற்கு வங்காள மாநிலம், கல்கத்தா நகரில் சூலை 29, 1891 ஆம் ஆண்டு காலமானார்.
# யுகோசிலாவியப் படையெடுப்பு

**யுகோசிலாவியப் படையெடுப்பு** (*Invasion of Yugoslavia*) என்பது இரண்டாம் உலகப் போரின் போது அச்சு நாடுகள் யூகோசிலாவிய நாட்டின் மீது படையெடுத்து அதனைக் கைப்பற்றிய நிகழ்வினைக் குறிக்கிறது. பால்கன் போர்த்தொடரின் ஒரு பகுதியான இது **ஏப்ரல் போர்** (*April war*) என்றும் **நடவடிக்கை 25** (*Unternehmen 25*) அழைக்கப்படுகிறது.  
1940ல் அச்சு நாடுகளில் ஒன்றான இத்தாலி கிரீசு மீது படையெடுத்தது. ஆனால் கிரேக்கப்படைகளின் கடுமையான எதிர்ப்பை அதனால் சமாளிக்க முடியவில்லை. இத்தாலிய சர்வாதிகாரி முசோலினி தனக்கு உதவுமாறு நாசி ஜெர்மனியின் சர்வாதிகாரி இட்லரிடம் முறையிட்டார். இத்தாலிக்குத் துணையாக பால்கன் குடா பகுதியில் தலையிட இட்லர் முடிவு செய்தார். மேலும் கிரீசிலுள்ள வானூர்தி ஓடுதளங்களில் இருந்து நேச நாட்டு வான்படைகள் ரொமேனியா நாட்டு எண்ணெய்க் கிணறுகளைத் தாக்கும் சாத்தியக் கூறு இருந்தது. அந்த எண்ணெய்க் கிணறுகளில் இருந்து தான் ஜெர்மனியின் போர்த் தேவைகளுக்கான எரிபொருள் கிடைத்துக் கொண்டிருந்தது. எனவே அவற்றைப் பாதுகாக்க கிரீசைத் தங்கள் கட்டுப்பாட்டில் கொண்டுவர ஜெர்மானியர்கள் விரும்பினர். கிரீசுக்கு வடகே உள்ள நாடுகளில் ரொமேனியா, பல்கேரியா, அங்கேரி ஆகிய மூன்று நாடுகளும் முன்னரே அச்சு நாட்டுக் கூட்டணியில் இணைந்து விட்டன. ஆனால் யுகோசிலாவியா மட்டும் தொடக்கத்தில் அவற்றுடன் இணைய மறுத்து வந்தது. ஜெர்மானிய வற்புறுத்தலால், மார்ச் 25, 1941 ல் யுகோசிலாவியின் அரசாட்சி பொறுப்பிலிருந்த இளவரசர் இரண்டாம் பால் அச்சுக் கூட்டணியில் இணைய ஒப்புக் கொண்டார். இதனை எதிர்த்த யுகோசிலாவிய இராணுவத்தினர் ஒரு புரட்சி ஒன்றை நடத்தி அவரைப் பதவியிலிருந்து இறக்கினர். இப்புரட்சியால் கோபம் கொண்ட இட்லர் யுகோசிலாவியா மீது படையெடுக்க முடிவு செய்தார்.  
ஏப்ரல் 6, 1941 அன்று ஜெர்மானியப் படைகள் யுகோசிலாவியா மீதும் கிரீசு மீதும் ஒரே நேரத்தில் படையெடுத்தன. அங்கேரி, பல்கேரியா, ரொமேனியா ஆகிய மூன்று நாடுகளில் இருந்து மூன்று புறங்களில் இருந்து ஜெர்மானியப் படைகள் யுகோசியாவியாவைத் தாக்கின. இத்தாக்குதலில் இத்தாலிய மற்றும் அங்கேரியப் படைப்பிரிவுகளும் பங்கேற்றன. திடீரென நிகழ்ந்த இத்தாக்குதலாலும், யுகோசிலாவிய மக்களிடையே ஜெர்மனியை எதிர்ப்பது குறித்து செர்பிய-குரோஷிய இனக்குழுக்களிடையே இரு வேறு கருத்துகள் நிலவியதாலும், யுகோசிலாவியப் படைகள் நிலைகுலைந்தன. படையெடுப்பின் முதல் நாள் ஜெர்மானிய வான்படை லுஃப்ட்வாஃபே யுகோசிலாவியத் தலைநகர் பெல்கிரேட் மீது ஒரு பெரும் குண்டுவீச்சுத் தாக்குதல் நிகழ்த்தியது. ஆயிரக்கணக்கான மக்கள் கொல்லப்பட்ட இத்தாக்குதலில் பெல்கிரெட்டின் மையப் பகுதியும் இராணுவத் தலைமையகக் கட்டிடங்களும் நாசமாகின. இதனால் யுகோசிலாவியப் படைகளின் ஒருங்கிணைப்பு சீர்குலைந்தது. அடுத்த பதினோரு நாட்களில் யுகோசிலாவியப் படைகளை எளிதில் முறியடித்த அச்சுப் படைகள் பெல்கிரேடை சுற்றி வளைத்தன. ஏப்ரல் 17 அன்று யுகோசிலாவியா சரணடைந்தது. பின்னர் அந்நாட்டுப் பகுதிகள் ஜெர்மனி, இத்தாலி, அங்கேரி, மற்றும் பல்கேரிய நாடுகளால் ஆக்கிரமிக்கப்பட்டன. ஜெர்மனிக்கு ஆதரவான குரோவாசியா அச்சு ஆதரவுடன் தனி நாடானது. அடுத்த ஐந்தாண்டுகளுக்கு (இரண்டாம் உலகப் போர் முடியும் வரை) யுகோசிலாவியா அச்சு நாடுகளின் ஆக்கிரமிப்பில் இருந்தது. ஆக்கிரமிப்பு காலத்தில் யுகோசிலாவிய எதிர்ப்புப் படைகள் தொடர்ந்து அச்சுப் படைகளை எதிர்த்து கொரில்லாப் போர் புரிந்தன.
# சிறு வரைவி

**சிறு வரைவி** *(Mini Drafter)* என்பது வரைபடங்களை சுலபமாகவும் சரியாகவும் வரையப் பயன்படும் ஒரு கருவி ஆகும். இதில் இணைக்கப்பட்டிருக்கும் செங்கோண வடிவ அளவுகோலின் மூலம் நாம் வரைதாள் ஒரு கிடைமட்ட கோட்டினையும் அதற்கு இணையான *(Parallel)* மற்றும் செங்குத்தான *(Perpendicular)* கோடுகளை வரைய முடியும். மேலும் கிடைமட்டமாக *(0 பாகை)* மட்டுமின்றி அளவுகோலினை 360 பாகை வரை மாற்றி அமைத்து தேவையான கோணத்தில் கோடுகளை வரையலாம்.  
அளவுகோலினை வரைதாளின் எந்த இடத்தில் நகர்த்தி கொண்டு சென்றாலும் நாம் **நிறுவிய கோணமானது மாறாது** என்பது இதன் சிறப்பம்சம். இன்றளவும் பொறியியல் கல்லூரிகளில் சிறு வரைவி கொண்டு தான் வரைய பயிற்றுவிக்கப்படுகிறது.
# சிறு வரைவி

## பொருத்தும் முறை

வரை பலகையின் மீது வரைதாளை வரைதாள் கவ்வி கொண்டு நான்கு மூலையிலும் பொருத்த வேண்டும். பிறகு அளவுகோலின் நேர் எதிர் முனையை, வரை பலகையின் மேல் இடது பக்க ஓரத்தில் பொறுத்த வேண்டும். சிறு வரைவியின் திருகாணியை ஆடாதவண்ணம் வரைபலகையுடன் நன்கு இறுக்கிவிட வேண்டும், இல்லையெனில் கோணம் மாற வாய்ப்புண்டு. பின்னர் அளவுகோலில் நமக்குத் தேவையான கோணத்தினை நிறுவி வரையத் துவங்கலாம்.
# சிறு வரைவி

## மேலும் பார்க்க

- ஆட்டோ கேட்
# ஆத்தியடிப் பிள்ளையார் கோயில்

**ஆத்தியடிப் பிள்ளையார் கோயில்** (ஆத்தியடி சித்தி விநாயகர்) 100 வருடம் பழமை வாய்ந்த, புனிதம் மிகுந்த, அமைதியான ஒரு கோயில். இக்கோயில் பருத்தித்துறையில் ஆத்தியடி என்னும் ஊரில் அமைந்துள்ளது.
# ஆத்தியடிப் பிள்ளையார் கோயில்

## நூற்றாண்டு மலர்

ஆத்தியடிப் பிள்ளையார் கோயிலின் நூறு வருட பூர்த்தியை முன்னிட்டு, ஆத்தியடிப் பிள்ளையார் கோவில் தரும பரிபாலன சபை, "நூற்றாண்டு மலர்" ஒன்றை 2004 இல் வெளியிட்டது. இம் மலரில் கோவில் வரலாறு, தரும பரிபாலன சபைக் கீதம், ஊஞ்சல், நாயகன் பதிகம், தரும பரிபாலன சபை நடந்து வந்த பாதை, அன்பும் அறனும், சமுகத்தில் சமயம் போன்ற கட்டுரைகளும், சனசமுக நிலையம், சைவ மன்ற பாலர் பாடசாலை பற்றிய விபரங்களும் அடங்கியுள்ளன.
# ஆத்தியடிப் பிள்ளையார் கோயில்

## ஆத்தியடி சுப்பிரமணியர் மேற் பதிகம்

**ஆத்தியடி சுப்பிரமணியர் மேற் பதிகம்** 1913 இல் கோ. கணபதிப்பிள்ளை அவர்களால் கோவில் முதல் மகா கும்பாவிஷேகத்தின் போது பாடப்பெற்றது.
# நிலக்கரி அகழ்தல்

**நிலக்கரி அகழ்தல்** என்பது, நிலத்தில் இருந்து நிலக்கரியை அகழ்ந்து எடுப்பது ஆகும். எரியும் போது கூடிய ஆற்றலை வெளிவிடக்கூடிய நிலக்கரி 1880 ஆம் ஆண்டுகளில் இருந்து மின்சாரம் உற்பத்தி செய்வதற்காகப் பரவலாகப் பயன்பட்டு வருகிறது. அத்துடன், எஃகு, சீமெந்து போன்றவற்றின் உற்பத்தியிலும் நிலக்கரி ஒரு முக்கிய எரிபொருளாகப் பயன்படுகின்றது. இதனால் நிலக்கரி அகழ்தல் பல நாடுகளில் ஒரு முக்கியமான தொழில் துறையாக உள்ளது.
# நிலக்கரி அகழ்தல்

## வரலாறு

கைத்தொழிற் புரட்சி 18 ஆம் நூற்றாண்டில் இங்கிலாந்து நாட்டில் தொடங்கியது. இது பின்னர் ஐரோப்பாக் கண்டப் பகுதிக்கும், வட அமெரிக்காவுக்கும் பரவியது. இந்தப் புரட்சி அதன் அடிப்படையாக விளங்கிய நீராவி எந்திரங்களை இயக்குவதற்குத் தேவையான நிலக்கரி கிடைப்பதிலேயே தங்கியிருந்தது. நீராவி எந்திரங்களால் இயங்கிய தொடர்வண்டிச் சேவை, நீராவிக் கப்பல்கள் ஆகியவற்றின் அறிமுகத்துடன் பன்னாட்டு வணிகம் பல மடங்காகியது. இதனால் நிலக்கரியின் தேவையும் கூடியது. 19 ஆம் நூற்றாண்டில் தோன்றிய புதிய நிலக்கரிச் சுரங்கங்களில் சிறுவர்கள் உள்ளிட்ட தொழிலாளர்கள், ஆபத்தான வேலை நிலைமைகளில் நீண்ட நேரம் வேலை செய்தனர்.  
சவுத் வேல்சு நிலக்கரிப்புலத்தின் மையப் பகுதியில் காணப்படும் சவுத் வேல்சு பள்ளத்தாக்கில் உள்ள டவர் நிலக்கரிச் சுரங்கமே தொடர்ச்சியாக நீண்டகாலம் இயங்கிய ஆழ் நிலக்கரிச் சுரங்கம் ஆகும். 1805 ஆம் ஆண்டில் தொடங்கிய இந்தச் சுரங்கம், 20 ஆம் நூற்றாண்டின் இறுதியில் மூடப்பட இருந்தது. அதைத் தவிர்ப்பதற்காக, அதன் தொழிலாளர்கள் அதனை விலை கொடுத்து வாங்கினர். எனினும், 200 ஆண்டுகளுக்கு மேலாகத் தொடர்ச்சியாக இயங்கி வந்த டவர் நிலக்கரிச் சுரங்கம் 2008 ஆம் ஆண்டு சனவரி 25 ஆம் தேதி இறுதியாக மூடப்பட்டது. அமெரிக்காவில் 18 ஆம் நூற்றாண்டின் தொடக்கத்தில் நிலக்கரி அகழப்பட்டது. வணிக அடிப்படையிலான நிலக்கரி அகழ்வு 1970 ஆம் ஆண்டு வாக்கில் வெர்சீனியாவின் மிட்லோத்தியனில் தொடங்கியது.  
1880களில் நிலக்கரியை வெட்டியெடுக்கும் எந்திரங்கள் கண்டுபிடிக்கப்பட்டன. இதற்கு முன்னர், அலவாங்கு, மண்வெட்டி போன்ற கருவிகளே நிலக்கரியை வெட்டி எடுப்பதற்குப் பயன்பட்டன. 1912 ஆம் ஆண்டில் மேற்பரப்பு அகழ்வு வேலைகளை, அதற்கெனவே உருவாக்கப்பட்ட நீராவியினால் இயங்கிய இயந்திரங்கள் செய்தன.
# நிலக்கரி அகழ்தல்

## அகழும் முறைகள்

மேற்பரப்பில் இருந்து நிலக்கரிப் படுகையின் ஆழம், அதன் தரம், வேறு நிலவியல், சூழலியல் காரணிகள் என்பவற்றைப் பொறுத்தே நிலக்கரி அகழ்வதற்கான சிக்கனமான முறை எது என்பதைத் தீர்மானிக்க முடியும். அகழ்வு மேற்பரப்பிலா அல்லது நிலத்துக்குக் கீழா என்பதைப் பொறுத்து அகழ்வு வழிமுறைகள் வேறுபடுகின்றன. மேற்பரப்பு அல்லது நிலத்தின் கீழிருந்து அகழப்படும் நிலக்கரிகளில் பெரும்பாலானவற்றைக் கழுவவேண்டியிருக்கிறது.  
நிலக்கரி அகழ்தலின் தொழில்நுட்பச் சாத்தியப்பாடு, பொருளாதாரச் சாத்தியப்பாடு என்பன பல்வேறு காரணிகளைக் கவனத்தில் எடுத்து மதிப்பீடு செய்யப்படுகின்றன. அவற்றுள், பகுதியின் நிலவியல் நிலைமை; மேற்படிவின் இயல்பு; நிலக்கரிப் படுகையின் தொடர்ச்சி, தடிப்பு, அமைப்பு, தரம், ஆழம் என்பன; படிவுகளின் மேலும், கீழும் உள்ள பொருட்களின் பலம்; உயரம், சரிவு என்பவற்றை உள்ளடக்கிய இடவமைப்பு; தட்பவெப்பம்; நில உரிமை; வடிகால் நிலைமை; நிலத்தடி நீர் நிலைமை; தேவையான பொருட்களும், தொழிலாளர்களும் கிடைக்கக்கூடிய தன்மை; தேவையான அளவு, தரம், கொண்டுசெல்லவேண்டிய இடம் என்பவை தொடர்பான வாங்குபவர்களின் தேவைகள்; தேவைப்படும் முதலீடு என்பனவாகும்.  
நிலக்கரி அகழ்தலில், மேற்பரப்பு அகழ்வு, ஆழமான நிலக்கீழ் அகழ்வு என்பனவே அடிப்படையான இரண்டு முறைகள் ஆகும். நிலக்கரிப் படுகையின் ஆழம், மேற்படிவின் அடர்த்தி, படுகையின் தடிப்பு என்பவைற்றை அடிப்படையாகக் கொண்டே இவற்றுள் ஒரு முறையைத் தெரிவு செய்கின்றனர். நில மேற்பரப்பில் இருந்து ஏறத்தாழ 50 மீட்டர் (180 அடிகள்) ஆழம் வரையில் உள்ள படுகைகள் ஒப்பீட்டளவில் மேற்பரப்புக்கு அண்மையில் உள்ள படுகைகளாகக் கொள்ளப்படுகின்றன. இவ்வாறான இடங்களில் மேற்பரப்பு அகழ்வு முறை பயன்படுகிறது. படுகைகளின் ஆழம் 50 - 100 மீட்டர்களாக (180 - 300 அடிகள்) இருக்கும்போது நிலக்கீழ் சுரங்க முறையே பயன்படுகிறது எனினும், சில வேளைகளில் மேற்பரப்பு அகழ்வுத் தொழில் நுட்பங்களையும் பயன்படுத்துவது உண்டு. எடுத்துக்காட்டாக, மேற்கு ஐக்கிய அமெரிக்காவில் உள்ள சில 60 மீட்டர் (200 அடிகள்) ஆழத்துக்கும் கீழுள்ள படுகைகளில் திறந்த குழி முறையைப் பயன்படுத்துகின்றனர். நிலக்கரிப் படிவின் தடிப்பு 20-30 மீட்டர் (60-90 அடிகள்) அளவே இருப்பது இதற்குக் காரணம் ஆகும். 100 மீட்டருக்கும் கூடிய ஆழத்தில் இருக்கும் படுகைகளில் நிலக்கீழ் சுரங்க முறையே பயன்படுகிறது. எனினும் சில விதி விலக்குகள் இல்லாமல் இல்லை.
# கேடயச் சுரப்பி

**கேடயச் சுரப்பி** அல்லது **தைராய்டுச் சுரப்பி** (Thyroid gland) என்பது உடலில் உள்ள மிகப்பெரிய அகச்சுரப்பிகளுள் ஒன்று. இது மனிதன் உள்ளிட்ட அனைத்து முதுகெலும்பிகளிலும் காணப்படும் முக்கியச் சுரப்பி ஆகும்.
# கேடயச் சுரப்பி

## படிவளர்ச்சி

கேடயச்சுரப்பியின் உயிரணுக்கள் ஆரம்பகால அயோடைடு செறிவாக்கும் செரிமானமண்டலச் உயிரணுக்களிலிருந்து பரிணமித்திருக்கின்றன. ஆதிகால உயிரினம் கடலில் வாழ்ந்ததால் அவைகளுக்கு அயோடைடைச் செறிவுபடுத்தி வைக்கும் உயிரணுக்கள் தேவைப்பட்டிருக்கின்றது.இந்த அயோடைடு ஆக்சிசனேற்ற எதிர்ப்பியாகச் செயல்பட்டிருக்கிறது. பின்னாளில் உயிர்கள் கடல்நீரை விட்டு நன்னீருக்கு வந்தபோது அவற்றுக்கு அயோடைடு தட்டுப்பாடு ஏற்பட்டிருக்கிறது. இதைச் சரிசெய்யத் தங்கள் ஆதிகால அயோடைடு செறிவாக்கும் செல்களைப் பயன்படுத்தின. அடுத்ததாக தைராக்சின் இயக்குநீரை வெப்பஉருவாக்குதலுக்கும் பயன்படுத்த துவங்கின.
# கேடயச் சுரப்பி

## உடற்கூறு இயல்

இச்சுரப்பி இரண்டு கதுப்புகளைக் கொண்டது. இக்கதுப்புகள் மூச்சுக்குழலின் மேல் பகுதியில் இரு பக்கங்களிலும் உள்ளன. இக்கதுப்புகள் குறுகிய இஸ்துமஸ்(isthmus) எனும் தைராய்டு திசுவினால் இணைக்கப்படுகின்றது. இது கேடயக் குருத்தெலும்புக்கு கீழே மோதிரவுருக் குருத்தெலும்பின் மட்டத்தில் அமைந்துள்ளது. இதன் எடை 20 கிராம்
# கேடயச் சுரப்பி

## உடற்கூறு இயல்

### இழையவமைப்பு

இவ்வுறுப்பு அதிகளவு இரத்தத் தந்துகிகளைக் (குருதி நுண்குழாய்களைக்) கொண்டுள்ளதால் வெட்டுத் தோற்றத்தில் அருகில் உள்ள பிற இழையங்களை விட மிகச் சிவப்பாய் காணப்படும். இதனுள் பல கோள வடிவ நுண்குமிழ் (Follicle) அமைப்புகள் உண்டு. இவற்றின் சுவரில் கூம்பு வடிவ உயிரணுக்களுண்டு. நுண்குமிழ்களின் நடுவில் ஓர் இடைவெளி உண்டு. அவ்விடம் தைரோகுளோபுலின் எனும் (Thyroglobulin) புரோட்டீனால் நிரம்பியிருக்கும். இப்பகுதி அதிக அளவில் தைராயிடு இயக்குநீரைத் தேக்கிவைக்கக் கூடியது.
# கேடயச் சுரப்பி

## சுரக்கப்படும் வளரூக்கிகளும் அவற்றின் பணிகள்

தைராக்சின் (T<sub>3</sub>), நான்கு அயோடோ தைரோனைன் (T<sub>4</sub>) மற்றும் கால்சிடோனின் ஆகிய இயக்குநீர்கள் கேடயச் சுரப்பியால் சுரக்கப்படுகின்றன. தைராக்சின் வளர்சிதை மாற்றத்தை நெறிப்படுத்துவதுடன், உடலின் பிற தொகுதிகளின் வளர்ச்சியையும், செயற்பாட்டு வீதத்தையும் பாதிக்கின்றது. (T<sub>3</sub>), (T<sub>4</sub>) ஆகிய இரு வளரூக்கிகளிலும் அயடீன் முக்கிய கூறாக உள்ளது. கால்சிடோனின் உடலில் கால்சியச் சமநிலையைப் பேண உதவுகின்றது.
# மத்துவர்

**மத்துவர்** அல்லது **மத்வர்** என்ற **மத்வாச்சாரியார்** (*Madhvacharya*, பொ.ஊ. 1238 – 1317) இந்தியாவின் மூன்று மத தத்துவ போதகர்களில் ஒருவர். மற்ற இருவர் அத்வைதத்தை நிலைநாட்டிய ஆதி சங்கரரும் விசிஷ்டாத்வைதத்தை பரப்பிய இராமானுஜரும் ஆவர். இம்மூவருடைய தத்துவநூல்களின் அடிப்படையில் பல்வேறு மதக்கோட்பாடுகள் இந்து சமயத்தவர் சிலரிடையே இன்றளவும் பின்பற்றப்பட்டு வருகின்றன. மத்வர், துவைதம் என்ற சித்தாந்த தத்துவ இயலை நிலைநாட்டினார்.
# மத்துவர்

## வாழ்க்கை

மத்வரின் இயற்பெயர், வாசுதேவர். கர்னாடகா மாகாணத்தில் உடுப்பிக்கருகில் உள்ள பாஜகசேத்திரம் என்ற சிற்றூரில் பிறந்தார். 8வது வயதிலேயே துறவியானார். துறவியானதும் அவருக்கு கொடுக்கப்பட்ட பெயர் **பூர்ணப் பிரக்ஞர்**. மெத்தப்படித்த துறவி என்பது மட்டும் அல்ல, அவர் உடல்பலத்திலும், மந்திர சக்தியிலும், சூட்சும செய்கைகளிலும் கைதேர்ந்தவர் எனக் கருதப்படுகிறார். அநுமன், பீமன் இவர்களுக்கு பிறகு வாயு தேவனின் அவதாரமாக உதித்தவராக மத்வர் கருதப்படுகிறார். அதனால் அவருக்கு **முக்கியப் பிராணன்** என்றொரு பெயரும் உண்டு. அவரது 37 நூல்களில் இவர் தன்னை **ஆனந்ததீர்த்தர்** என்றே அறியப்படுகிறார்.
# ஆறுமுகத்தான்புதுக்குளம் கந்தசுவாமி கோவில்

**ஆறுமுகத்தான்புதுக்குளம் கந்தசுவாமி கோவில்** இலங்கையின் வட மாகாணத்தில் வவுனியா மாவட்டத்தின் வடக்கு பிரதேச செயலர் பிரிவுக்குட்பட்ட ஆறுமுகத்தான்புதுக்குளம் என்னும் கிராமத்தில் அமைந்துள்ளது. வவுனியா நகரத்திலிருந்து யாழ்ப்பாணம் செல்லும் ஏ-9 நெடுஞ்சாலையில் 12 மைல் தூரம் சென்று பன்றிக்கெய்தகுளத்தில் இறங்கி சேமமடு செல்லும் சிறுசாலையில் சுமார் நான்கு மைல்கள் சென்றால் இக்கோயிலை அடையலாம்.
# ஆறுமுகத்தான்புதுக்குளம் கந்தசுவாமி கோவில்

## வரலாறு

1958-ம் ஆண்டிலே ஏற்பட்ட இனக்கலவரத்திலே வடமத்திய மாகாணத்தில் உள்ள தமிழர்களுக்குச் சொந்தமான வளமான வணிக நிலையங்கள் நெருப்புக்கு இரையாக்கப்பட, அங்கிருந்து இடம் பெயர்ந்த பருத்தித்துறை, தும்பளையைப் பிறப்பிடமாகக் கொண்ட பலரையும், காடாக இருந்த ஆறுமுகத்தான்புதுக்குளத்தின் அண்மைக்கிராமங்களில் வாழ்ந்த பலரையும் சேர்த்து பண்டிதமணி திரு சி.சின்னையா ஆசிரியர் அவர்களின் செயல் திட்டத்திலே, இங்கு குடிசைகள் அமைத்து, ஆறுமுகத்தான்புதுக்குளம் என்னும் ஆதிகாலப் பெயரையே சூட்டி, இடிபாடுகளாக இருந்த கந்தசுவாமி ஆலயத்தின் இடிபாடுகளை நீக்கி புதிதாகக்கட்டி, 1962-ம் ஆண்டு கும்பாபிசேகம் செய்து பின்னர் ஒவ்வோர் ஆண்டும் ஆவணி மாதத்தில் அலங்கார உற்சவங்கள் பத்து நாட்களும் விமரிசையாக நடைபெற்றும், அதனைத் தொடர்ந்து வரும் கந்தர்சஷ்டி விரதத்தில் கந்தபுராணம் படித்துப் பயன் விரித்துரைப்பதும், சூரன் போரை மிகவும் விமரிசையாக நடத்தியும் தொடர்ந்து கார்த்திகைப்பரணி, பெருங்கதை, மார்கழித் திருவெம்பாவைக் காலங்களில் திருவாதவூரர் அடிகள் புராணம் படித்து பயன் விரித்துரைப்பதும், தொடர்ந்து வரும் எல்லா விசேஷ நாட்களிலும் விசேஷ பூசைகளும், நித்திய பூசையாக இருகாலப்பூசைகளும் நடைபெற்று வந்தது.  
இவ்வாலயத்தின் மூலஸ்தானத்தில் வேல் பிரதிஷ்டை செய்யப்பட்டிருக்கிறது பரிவார தெய்வங்களாக வினாயகர், பைரவர் போன்ற தெய்வங்கள் வீற்றிருக்கின்றனர் .இத்தெய்வங்களுக்குத் தனித்தனி சந்நிதிகள் உண்டு. உற்சவ மூர்த்தியாக வள்ளி, தேவயானை சமேத சுப்பிரமணியப்பெருமான் உள்ளார்.
# காமா கதிர் வெடிப்பு

**காமா கதிர் வெடிப்பு** *(Gamma-ray burst)* என்பது உச்சகட்ட ஆற்றல் உள்ள விண்வெளி வெடிப்பின் போது சிதறும் காமா கதிர்கள் ஆகும். தொலை தூர விண்மீன் திரள்களில் நிகழும் இது நமது பேரண்டத்தில் நடக்க கூடிய அதிக ஒளிர்வுள்ள நிகழ்வு ஆகும்.  
பெரும்பாலான காமா கதிர் வெடிப்புகள் புவியிலிருந்து பில்லியன் ஒளியாண்டு தொலைவிலேயே நிகழ்கின்றன. காமா கதிர் வெடிப்பின் சில நொடிகளில் வெளியாகும் ஆற்றல் சூரியன் தனது வாழ்நாளின் பத்து பில்லியன் ஆண்டுகளில் வெளியிடும் ஆற்றலுக்குச் சமம். They are very rare (a few per galaxy per million years).  
பால்வெளி மண்டலத்தில் இத்தகைய வெடிப்பு நடக்குமாயின் அது புவியை அழித்து விடக்கூடும் என்று சொல்லப்பட்டுள்ளது. No such case is known.
# காமா கதிர் வெடிப்பு

## கண்டறியப்படுதல்

ஐக்கிய அமெரிக்க நாடுகள் விண்வெளியில் நிகழ்த்தப்படும் அணுக்கரு வெடிப்புச் சோதனைகளைக் கண்டறிவதற்கென நிறுவியிருந்த காமா கதிர் உணர்வான்கள் 02.07.1967 அன்று ஒருங்கிணைக்கப்பட்ட நேரம் 14:19 அளவில் இனங்கண்டறிய இயலா அணு ஆயுதங்களில் இருந்து வந்த காமா கதிர்களைக் கண்டறிந்தன.
இது குறித்து விசாரணைக்குழு அமைத்து விசாரிக்கப்பட்டது. கடைசியில் இக் கதிர்கள் பால்வெளி மண்டலத்திற்கு வெளியில் இருந்து வந்தது உறுதி செய்யப்பட்டது. ஆறு ஆண்டுகள் கழித்து இக்கண்டறிதல் வெளியிடப்பட்டது.
# நீராவிக் கப்பல்

என்னும் நீராவிக் கப்பல்.]]  
**நீராவிக் கப்பல்** என்பது, செலுத்துவதற்கான முதன்மை முறையாக நீராவி ஆற்றலைப் பயன்படுத்தும் கப்பல் ஆகும். இங்கே நீராவி ஆற்றல், சுழலுந்திகளை அல்லது துடுப்புச்சில்லுகளை இயக்குவதன் மூலம் கப்பல் செலுத்தப்படுகிறது.  
நீராவிக் கப்பல் என்பது பொதுவாகப் பெருங் கடல்களில் செல்லும் பெரிய கப்பல்களையே குறிக்கும். ஏரிகளிலும், ஆறுகளிலும் செல்லும் சிறிய படகுகள் நீராவிப் படகுகள் என்று அழைக்கப்படுகின்றன. கப்பல்களில் பயன்படுத்துவதற்கான நீராவி எந்திரங்கள் 18 ஆம் நூற்றாண்டின் பிற்பகுதியில் உருவாயின. எனினும், 19 ஆம் நூற்றாண்டின் முற்பகுதியிலேயே இவை பரவலான பயன்பாட்டுக்கு வந்தன. ஐக்கிய அமெரிக்காவின் ஆறுகளில் இவற்றின் பயன்பாடு வேகமாக வளர்ந்தது. 19 ஆம் நூற்றாண்டின் பிற்பகுதியில், கடலில் செல்லும் வணிகக் கப்பல்கள், பாய்க் கப்பல்களில் இருந்து, நீராவிக் கப்பல்களாகப் படிப்படியாக மாற்றம் பெற்றன. அக் காலத்தில் மிகவும் பெரிய நீராவிக் கப்பல்களில் கூடத் துணைப் பாய்கள் இருந்தன. அத்திலாந்திக் கடலில் போகுவரத்துச் செய்த பிரெஞ்சுக் கப்பலான "லா டூரீன்" என்பதே பாய்கள் பொருத்தப்பட்டு இருந்த இறுதி நீராவிக் கப்பலாக இருக்கலாம். எனினும் இக் கப்பல் ஒருபோதும் பாய்களைப் பயன்படுத்தியது இல்லை. 20 ஆம் நூற்றாண்டின் இரண்டாவது அரை நூற்றாண்டுக் காலத்தில் நீராவிக் கப்பல்களுக்குப் பதிலாக டீசலினால் இயங்கும் கப்பல்கள் பயன்பாட்டுக்கு வந்தன. 1860 ஆம் ஆண்டுகளில் இருந்து, 20 ஆம் நூற்றாண்டுத் தொடக்கத்தில் வளிமச் சுழலிகள் அறிமுகமாகும் வரை பெரும்பாலான போர்க் கப்பல்களில் நீராவி எந்திரங்களே பயன்பட்டன.
# நீராவிக் கப்பல்

## சொல்லாட்சி

இன்று, அணுவாற்றலால் இயங்கும் போர்க் கப்பல்களும், நீர்மூழ்கிக் கப்பல்களும், நீராவியால் இயங்கும் சுழலிகளைப் பயன்படுத்துகின்ற போதும், அவற்றை நீராவிக் கப்பல்கள் என அழைப்பதில்லை. 1870களிலும், 1880களிலும் திருகாணிமுறையில் இயங்கிய நீராவிக் கப்பல்கள், அவற்றின் பெயருடன் "SS" என்னும் முன்னொட்டைக் கொண்டிருந்தன. இது "Screw Steamer" அல்லது "Steam Ship" என்பதன் சுருக்கம் ஆகும். பின்னர் அறிமுகமான துடுப்புச்சில்லுகளைக் கொண்ட நீராவிக் கப்பல்கள் "Paddle Steamers" என்பதன் சுருக்கமான "PS" என்னும் முன்னொட்டைக் கொண்டிருந்தன. இவ்வாறே நீராவிச் சுழலிகளால் இயங்கிய கப்பல்கள் (Turbine Ship) "TS" என்னும் முன்னொட்டைப் பயன்படுத்தின. தற்காலத்தில் டீசல் மோட்டார்களினால் இயங்கும் கப்பல்களின் (Motor-driven Vessels) பெயர்களுடன் "MV" என்னும் முன்னொடுப் பயன்படுகிறது.
# துடுப்பு நீராவிக் கப்பல்

**துடுப்பு நீராவிக் கப்பல்** (*paddle steamer*) என்பது, உந்துவதற்காக துடுப்புச் சில்லுகளைப் பயன்படுத்தும் நீராவிக் கப்பல் ஆகும். உந்துகோல், துடுப்பு, பாய் போன்றவற்றின் வளர்ச்சிக்குப் பின்னர் துடுப்புச்சில்லு உருவானது. தொடக்ககாலத் துடுப்புச்சில்லுகள் விலங்கு அல்லது மனித ஆற்றலைப் பயன்படுத்தி இயக்கப்பட்டன. தற்காலத் துடுப்புச்சில்லுகள் டீசல் எந்திரங்களினால் இயக்கப்படுகின்றன. சுற்றுலாத் தேவைகளுக்கான படகுகளையும், பிற கேளிக்கைகளுக்கான சிறிய படகுகளையும் தவிர தற்காலத்தில் துடுப்புச் சில்லுகள் பயன்படுவதில்லை. தற்காலத்தில் கப்பல்களில், சிறப்பாக திறந்த கடலில் செல்லும் கப்பல்களில், துடுப்புந்திகளுக்குப் பதிலாக, கூடுதல் செயற்றிறன் கொண்ட திருகுமுறை உந்திகளும், கடல்சார்ந்த பிற உந்தி வகைகளும் பயன்படுகின்றன.
# துடுப்பு நீராவிக் கப்பல்

## துடுப்புச்சில்லுகள்

துடுப்புச்சில்லுகள், எஃகுச் சட்டக அமைப்பிலான பெரிய சில்லு ஆகும். இதன் வெளிப்பக்க விளிம்பில் எஃகிலாலான பல துடுப்பு அலகுகள் வரிசையாகப் பொருத்தப்பட்டிருக்கும். கப்பல் கடலில் செல்லும்போது அதில் பொருத்தப்பட்டிருக்கும் துடுப்புச்சில்லின் கீழ் காற்பகுதி கடலுக்குள் அமிழ்ந்திருக்கும். சில்லைச் சுற்றுவதன் மூலம் உருவாகும் உந்துவிசை கப்பலை முன்புறம் அல்லது பின்புறமாகத் தள்ளுகிறது. தற்காலச் சில்லுகளில் துடுப்பு அலகுகள் நீருக்குள் இருக்கும் போது ஏறத்தாழ நிலைக்குத்தாக இருக்குமாறு வடிவமைக்கப்படுகின்றன. இது செயற்றிறனைக் கூட்டுகிறது. நீர் தெறிப்பதைத் தவிர்ப்பதற்காகத் துடுப்புச்சில்லின் மேற்பகுதி மூடப்பட்டிருப்பது வழக்கம்.
# துடுப்பு நீராவிக் கப்பல்

## துடுப்பு நீராவிக் கப்பலின் வகைகள்

நீராவிக் கப்பலில் துடுப்புச்சில்லுகளைப் பொருத்தும் அடிப்படையான முறைகள் இரண்டு. ஒற்றைத் துடுப்புச்சில்லை கப்பலின் பின்பகுதியில் பொருத்துவது ஒரு வகை. இரண்டு பக்கங்களிலும், பக்கத்துக்கு ஒன்றாக இரண்டு சில்லுகளைப் பொருத்துவது இரண்டாவது முறை. பக்கவாட்டில் இரண்டு சில்லுகள் கூடுதலாக இருப்பதனால், இரண்டாவது வகைக் கப்பல்கள் அகலம் கூடியவை. பக்கச்சில்லுகள் ஒவ்வொன்றும் தனித்தனியாக வெவ்வேறு வேகங்களில் இயங்கவல்லவை. அத்துடன், இரண்டும் ஒன்றுக்கொன்று எதிர்த் திசையிலும் இயங்க முடியும். இது கப்பல் விரைவாகத் திரும்புவதற்கு உதவுகிறது.
# தமிழர் மதம் (நூல்)

**தமிழர் மதம்** எனும் இந்நூலானது 1972 ஆம் ஆண்டில் மொழிஞாயிறு தேவநேயப் பாவாணரால் எழுதப்பட்டது. இந்நூலிலே பழந்தமிழர் மதம், பின்பற்றிய கொள்கைகள், வணங்கிய தெய்வங்கள் என பலவற்றை இலக்கிய சான்றுகளுடன் தருகிறார் பாவாணர்.  
இந்நூலின் முன்னுரையிலே மதம், சமயம் ஆகியன தென்சொல்லே (தமிழ் வேர் கொண்ட சொல்) என நிறுவும் தேவநேயர், மதம் தோன்றிய வகை, மூவகை மதம், குமரிநாட்டு மதநிலை ஆகியவற்றையும் தொட்டுச் செல்கிறார்.  
பின்னர், நூலிலே மிக விரிவாக குமரி நிலையியல், இடைநிலையியல், நிகழ்நிலையியல், வருநிலையியல், முடிபுரையியல் எனும் ஐந்து தலைப்புக்களில் பண்டைக்கால வழக்கங்கள் குன்றி, வேறு பல செல்வாக்குகள் விரவினமையையும், நிகழ்காலத்தில் தமிழர் பண்பாடு பேண வேண்டிய கட்டாயத்தையும் விளக்குகின்றார்.
# பொன்முகம்

**பொன்முகம்** (பி: 1939) மலேசியாவில் மூத்த எழுத்தாளர்களுள் ஒருவராவராவார். பொற்கொடி எனும் புனைப்பெயராலும் அறியப்பட்ட இவர் ஒரு வழக்கறிஞராவார். "தமிழ் நேசன்" துணை ஆசிரியராகவும், "உதயம்" இதழில் ஆசிரியராகவும் பணியாற்றியுள்ள இவர் தீவிரச் சமுதாயச் சிந்தனையாளர். அரசியல், சட்டம், தமிழ்க்கல்வி குறித்து நிறைய எழுதியுள்ளார். ஆங்கிலத்திலும் எழுதிவருகின்றார்.
# பொன்முகம்

## எழுத்துத் துறை ஈடுபாடு

1963 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், நெடுங்கதைகள், கட்டுரைகள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# ஆதி குமணன்

**ஆதி குமணன்** (பிறப்பு: பிப்ரவரி 9 1950, இறப்பு: மார்ச்சு 28 2005) மலேசிய எழுத்தாளர்களுள் ஒருவராவராவார்.
# ஆதி குமணன்

## எழுத்துத்துறை ஈடுபாடு

1970 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். அதிகமாக புதுக்கவிதைகளையே இவர் எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. தமிழ் மலரில் அவர் பணியாற்றத் தொடங்கிய 1970-ஆம் ஆண்டுகளில்தான் புதுக்கவிதைத் துறை மலேசியாவில் வேர் விடத் தொடங்கியது. அந்த வேருக்கு நீர் வார்த்த பெருமைக்குரியவர் ஆதி குமணன் அவர்களே. புதன்கிழமை தோறும் "புதன் மலர்" என்ற சிறப்புப் பக்கத்தை ஒதுக்கிஇ அதில் புதுக்கவிதைக்கு அதிக முக்கியத்துவம் கொடுத்தார்.
# ஆதி குமணன்

## ஆரம்பித்த பத்திரிகைகள்

"வானம்பாடி" (1977)
"தமிழ் ஓசை"
- மலேசியத் தமிழ் எழுத்துலகம் தளத்தில் ஆதி குமணன் பக்கம்
# ரோஜர் டொல்சார்ட்

**ரோஜர் டொல்சார்ட்** (*Roger Tolchard*, பிறப்பு: சூன் 15 1946), இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், ஒரு ஒருநாள் பன்னாட்டுத் துடுப்பாட்டப் போட்டியிலும் கலந்து கொண்டுள்ளார். இவர் 1976 - 77 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# சார்லி டவுன்சென்ட்

**சார்லி டவுன்சென்ட்** (*Charlie Townsend*, பிறப்பு: நவம்பர் 7 1876, இறப்பு: அக்டோபர் 4 1958), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 199 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1889 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# கிரகாம் தோர்ப்

**கிரஹாம் தோப்** (*Graham Thorpe*, 1 ஆகத்து 1969 – 4 ஆகத்து 2024), இங்கிலாந்து அணியின் துடுப்பாட்டக்காரர் ஆவார். இவர் 100 தேர்வுத் துடுப்பாட்டப் போட்டிகளிலும், 82 ஒருநாள் பன்னாட்டுத் துடுப்பாட்டப் போட்டிகளி லும் 341 முதல்தர துடுப்பாட்டப் போட்டிகளிலும், 354 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1983 - 2005 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.  
2024 ஆகத்து 4 அன்று கிரகாம் தோர்ப் எசர் தொடருந்து நிலையத்தில் தொடருந்தின் முன்னால் பாய்ந்து தற்கொலை செய்து கொண்டார். அப்போது அவருக்கு அகவை 55 ஆகும்.
# இயன் தாம்சன்

**இயன் தாம்சன்** (*Ian Thomson *, பிறப்பு: சனவரி 23 1929), இங்கிலாந்து அணியின் துடுப்பாட்டக்காரர் ஆவார். இவர் ஐந்து தேர்வுத் துடுப்பாட்டப் போட்டிகளிலும் , 425 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1964 -65 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜார்ஜ் தாம்சன் (துடுப்பாட்டக்காரர்)

**ஜார்ஜ் தாம்சன்** (*George Thompson*, பிறப்பு: அக்டோபர் 27 1877, இறப்பு: மார்ச்சு 3 1946), இங்கிலாந்து அணியின் துடுப்பாட்டக்காரர். இவர் ஆறு தேர்வுத் துடுப்பாட்டப் போட்டிகளிலும் , 352 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1909 -10 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# கிரேக் தோமஸ்

**கிரேக் தோமஸ்** (*Greg Thomas*, பிறப்பு: ஆகத்து 12 1960), இங்கிலாந்து அணியின் துடுப்பாட்டக்காரர் ஆவார். இவர் ஐந்து தேர்வுத் துடுப்பாட்டப் போட்டிகளிலும் , மூன்று ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1986 -87 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டேவிட் டவுன்சென்ட்

**டேவிட் டவுன்சென்ட்** (*David Townsend )*, பிறப்பு: ஏப்ரல் 20 1912, இறப்பு: சனவரி 27 1997), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 37 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1935 இல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# மின்மினி (சிற்றிதழ்)

| *மின்மினி* |  |
| --- | --- |
| **வெளியீட்டாளர்** |  |
| **இதழாசிரியர்** | கன்னிக்கோவில் இராஜா |
| **வகை** | தமிழ்ச் சிற்றிதழ் |
| **வெளியீட்டு சுழற்சி** | இரு மாதங்களுக்கு ஒரு முறை |
| **முதல் இதழ்** | 2010 |
| **நிறுவனம்** |  |
| **நகரம்** | சென்னை |
| **மாநிலம்** | தமிழ்நாடு |
| **நாடு** | இந்தியா |
| **தொடர்பு முகவரி** | மின்மினி ஹைக்கூ இதழ்
30/8, கன்னிக்கோவில் முதல் தெரு,
அபிராமபுரம்
சென்னை - 600 008,
தமிழ்நாடு,
இந்தியா |
| **வலைப்பக்கம்** | } |  
தமிழகத்திலிருந்து வெளிவரும் பல சிற்றிதழ்களில் **மின்மினி** இதழும் ஒன்று. சென்னையில் இருந்து வெளியாகும் இந்த இதழின் ஆசிரியராக “கன்னிக்கோவில் இராஜா” என்பவர் இருந்து வருகிறார். ஹைக்கூ எனப்படும் குறுங்கவிதைகளை முதன்மை உள்ளடக்கமாகக் கொண்டு இந்த இதழ் இரு மாதங்களுக்கு ஒரு முறை வெளியிடப்பட்டு வருகிறது.
# லெஸ்லி டவுன்சென்ட்

**லெஸ்லி டவுன்சென்ட்** (*Leslie Townsend*, பிறப்பு: சூன் 8 1903, இறப்பு: பெப்ரவரி 17 1993), இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 493 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1930 -34 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# மொரிஸ் டெம்லெட்

**மொரிஸ் டெம்லெட்** (*Maurice Tremlett*, பிறப்பு: சூலை 5 1923, இறப்பு: சூலை 30 1984), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 389 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1948 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# மார்கஸ் ட்ரஸ்கொதிக்

**மார்கஸ் ட்ரஸ்கொதிக்** (*Marcus Trescothick*, பிறப்பு: திசம்பர் 25 1975), இங்கிலாந்து அணியின் முன்னாள் துடுப்பாட்டக்காரர். இவர் 76 தேர்வுத் துடுப்பாட்டப் போட்டிகளிலும், 123 ஒருநாள் பன்னாட்டுத் துடுப்பாட்டப் போட்டிகளி லும் 279 முதல்தர துடுப்பாட்டப் போட்டிகளிலும், 339 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2000 - 2006 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.  
ஒரு இடது கை துவக்க மட்டையாளரான , இவர் 1993 இல் சோமர்செட்டுக்காக முதல் தரத் துடுப்பாட்டப் போட்டிகளில் அறிமுகமானார். ட்ரெஸ்கோதிக் தனது ஒருநாள் சர்வதேச (ஒருநாள்) போட்டியை ஏழு ஆண்டுகளுக்குப் பிறகு, ஜூலை 2000 இல் ஜிம்பாப்வேக்கு எதிராக அறிமுகமானார். மேற்கிந்தியத் தீவுகளுக்கு எதிராக ஆகஸ்ட் மாதத்தில் தேர்வுத் துடுப்பாட்டப் போட்டிகளில் இவர் அறிமுகமானார் முன்னாள் இங்கிலாந்து கேப்டன் நாசர் உசேன் ட்ரெஸ்கோதிக்கினை கிரஹாம் கூச்சுடன் ஒப்பிட்டார். ட்ரெஸ்கோதிக் ஒரு திறமையான களத்தடுப்பாளர் மற்றும் வலது கை விரைவு வீச்சாளர் ஆவார். இவர் ஐந்து ஒருநாள் போட்டிகளில் இழப்புக் கவனிப்பாளராக விளையாடியுள்ளார். இரண்டு தேர்வுத் துடுப்பாட்டப் போட்டிகளுக்கும் ,பத்து ஒருநாள் போட்டிகளுக்கும் இங்கிலாந்து அணியின் தலைவராக நியமிக்கப்பட்டார்.
# மார்கஸ் ட்ரஸ்கொதிக்

## ஆரம்பகால வாழ்க்கை

மார்கஸ் எட்வர்ட் ட்ரெஸ்கோதிக் 25 டிசம்பர் 1975 அன்று சோமர்செட்டின் கீன்ஷாமில் பிறந்தார். மார்ட்டின் மற்றும் லிண்டா ட்ரெஸ்கோதிக் ஆகியோருக்கு பிறந்த இரண்டு குழந்தைகளில் இவர் இளையவர் ஆவார். இவரது சகோதரி அண்ணா இவரை விட மூன்று வயது மூத்தவர் ஆவார். இவரது தந்தை ஒரு சிறந்த தொழில்முறை அல்லாத துடுப்பாட்ட வீரர் ஆவார். சோமர்செட் கவுண்டி துடுப்பாட்ட சங்கத்திற்காக இவர் இரண்டு போட்டிகளில் விளையாடியுள்ளார் . 1967 மற்றும் 1976 க்கு இடையில் பிரிஸ்டல் மற்றும் மாவட்ட துடுப்பாட்ட சங்கத்திற்காக இவர் விளையாடியுள்ளார். ட்ரெஸ்கோதிக் சிறு வயதிலிருந்தே துடுப்பாட்டத்தில் ஆர்வம் கொண்டவராக இருந்துள்ளார். இவர் பிறந்த போது இவரின் தந்தை இந்தக் குழந்தை வளரும்போது ஒரு துடுப்பாட்ட வீரராக ஆவதற்கு இவருக்கு எல்லா ஊக்கமும் அளிக்கப்படும் எனக் கூறினார். மேலும் இவர் பதினொரு மாதத்தில் தனது முதல் துடுப்பாட்ட மட்டையைப் பெற்றார். 14 ஆம் வயதில் அவர் வெஸ்டர்ன் லீக்கில் கெய்ன்ஷாமிற்காக தனது தந்தையுடன் துடுப்பாட்டம் விளையாடினார். அதே நேரத்தில், அவர் 14 வயதிற்குட்பட்ட இங்கிலாந்து அணிக்காக எதிர்கால சர்வதேச அணி வீரர்களான ஆண்ட்ரூ பிளின்டாஃப் மற்றும் பால் கோலிங்வுட் ஆகியோருடன் விளையாட தேர்வு செய்யப்பட்டார். தனது சுயசரிதையான, *கம்மிங் பேக் டு மீ* என்பதில் ட்ரெஸ்கோதிக், தனது வயதில் இருந்த மற்ற சிறுவர்களை விட உயரமானவனாக இருந்தேன் என்பதை நினைவு கூர்ந்தார், இது அவருக்கு ஒரு பலத்தை அளித்தது, மேலும் பந்தை மற்றவர்களை விடவும் கடினமாக அடிக்க அவருக்கு உதவியது.